Explorar ou buscar nas súas mensaxes anteriores.
Milo Casagrande
milo@ubuntu.com
Shaun McCance
shaunm@gnome.org

Creative Commons Compartir Igual 3.0

# Ver as conversas anteriores

Shaun McCance

Resaltar texto é estraño #59733. Se existe un resaltado actualmente, independente da selección (en amarelo, por exemplo), pódese usar o termo «resaltar». De outra forma débese usar o termo «seleccionado». Siga o proceso do erro.

Empathy garda automaticamente todas as conversas de texto que ten cos seus contactos. Pode buscar a través de todas as súas conversas anteriores ou buscar conversas anteriores por contacto e data.

Non necesita estar conectado a Internet para ver e buscar nas súas conversas anteriores.

# Buscar conversas anteriores

Pode realizar unha busca de texto completo sobre todas as súas conversas anteriores.

Desde a xanela Lista de contactos seleccione Ver Conversas previas. De forma alternativa prema F3.

Seleccione o separador Buscar.

No campo Para escriba o texto que quere buscar. Prema Buscar ou prema Intro.

Mostrarase na lista baixo o campo de busca calquera conversa que coincida cos seus termos de busca. As conversas ordénanse por data de forma predefinida.

Prema sobre unha conversa para vela. Empathy seleccionará o texto na conversa que coincida cos seus termos de busca.

# Explorar as conversas anteriores

Pode examinar por data as conversas previas cos seus contactos ou en salas de conversa.

Desde a xanela Lista de contactos seleccione Ver Conversas previas. De forma alternativa prema F3.

Seleccione o separador Conversas.

Seleccione unha conta desde a lista despregábel na parte superior esquerda. Mostrarase unha lista de contactos e salas de conversa para dita conta.

Seleccione un contacto ou sala de conversa desde a que ver as anteriores conversas. Por omisión mostrarase a conversa máis recente.

Pode explorar as súas conversas por data. Mostraranse os días nos que tipo unha conversa co contacto seleccionado en texto en negriña. Prema na data para seleccionala e prema nas frechas ao lado do mes e ano para explorar as datas máis cercanas.

Pode buscar dentro do texto das conversas mostradas escribindo na caixa de busca na parte superior. O texto coincidente resaltarase.

Pode ver rapidamente as conversas anteriores con un dos seus contactos desde a xanela Lista de contactos. Simplemente prema co botón dereito do rato sobre o contacto e seleccione Conversas anteriores. Abrirase a xanela Ver conversas previas co contacto seleccionado.